
     REPUBLIKA HRVATSKA
     TRGOVAČKI SUD U OSIJEKU


R E P U B L I K A  H R V A T S K A

R J E Š E N J E


	Trgovački sud u Osijeku, po stečajnoj sutkinji Nadi Roso, u stečajnom postupku predlagatelja NATUREA HEIDELBERG d.o.o. za trgovinu, zastupanja i usluge, Osijek, Jablanova 36, MBS: 030111275, OIB: 84161907701, dana 19. veljače 2018. g.,         

  
    r i j e š i o   j e

	
1. OBUSTAVLJA SE stečajni postupak nad dužnikom  NATUREA HEIDELBERG d.o.o. za trgovinu, zastupanja i usluge, Osijek, Jablanova 36, MBS: 030111275, OIB: 84161907701 a prijedlog FINE RC Osijek od 3 svibnja 2017. g. za otvaranje stečajnog postupka se odbacuje.


Obrazloženje


	Prijedlogom od 3. svibnja 2017. g. FINA RC Osijek je predložila otvaranje stečajnog postupka za dužnika NATUREA HEIDELBERG d.o.o. za trgovinu, zastupanja i usluge, Osijek, Jablanova 36, MBS: 030111275, OIB: 84161907701 navodeći da dužnik na dan 1.5.2017. g. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 16.583,29 kn te da ima jednog  zaposlenika.

	Rješenjem TS Osijek 6 St-532/17-5 od 6. studenog 2017. g. pokrenut je prethodni postupak radi utvrđivanja uvjeta za otvaranje stečajnog postupka nad dužnikom, zakazano je ročište za 22. studeni 2017. g. a istim Rješenjem za privremenu stečajnu upraviteljicu imenovana je Julka Bandić iz Osijeka koja je dana 22. studenog 2017. g. dostavila pisano izvješće o financijsko-gospodarskom stanju stečajnog dužnika i mogućnostima provedbe stečajnog postupka nad njegovom imovinom.

	Dana 22. studenog 2017. g. održano je ročište za ispitivanje uvjeta za otvaranje stečajnog postupka nad dužnikom te je privremena stečajna upraviteljica usmeno iznijela svoje izvješće od 22. studenog 2017. g. Na istom ročištu privremena stečajna upraviteljica predložila je odgodu navodeći da je dužnik podmirio dio blokade u iznosu od 2.000,00 kn te s obzirom da visina blokade žiro računa dužnika nije visoka predložila je da se dužniku odredi rok za uplatu preostalog duga a kako bi mogao nastaviti poslovanje s čime se suglasio i z.z. dužnika.

Podneskom od 1. veljače 2018. g. privremena st. upraviteljica predložila je obustavu stečajnog postupka te je priložila potvrdu FINE o blokadi računa od 31.1.2018. g. 

Uvidom u dokumentaciju koja se nalazi u spisu – potvrdu FINE o blokadi računa i novčanih sredstava dužnika o 31.1.2018. g. sud je utvrdio da dužnik nije blokiran odnosno da je stanje blokade računa dužnika 0,00 kn iz čega proizlazi da na strani dužnika više ne postoji stečajni razlog propisan čl. 5 Stečajnog zakona (NN 71/15) a kako bi se nad istim mogao provoditi stečajni postupak.

Sukladno čl. 128 st. 9 Stečajnog zakona ako dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u izreci.



                                               U Osijeku 19. veljače 2018. g.


Zapisničar:      
Danijela Sekulić

                                                                                  		       STEČAJNA SUTKINJA
									         Nada Roso


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                             
DNA :
1. predlagatelj – FINA 
1. e-ogl. pl. uz podnesak st. uprav. od 1.2.2018. g. – u spisu
1. kal. 19.3.

